da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da da de da da en da sv et da da da en da en da da da da es da da da en da da en da da en da da da da da da en da da da da en da da da da da da en da da da da da da nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Knoglemarvsprøve - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
En prøve fra knoglemarven kan vise, om der er sygdom i din knoglemarv. Er der mistanke om eller tegn på, at produktionen af en eller flere typer blodlegemer er påvirket, skal du have taget en knoglemarvsprøve.
Eksempler på sygdomme, hvor du muligvis vil blive tilbudt en knoglemarvsprøve:
I den røde knoglemarv produceres blodbanens blodlegemer. Det er en dynamisk proces, som betyder at det foregår hele tiden.
Hos en rask person findes der i blodbanen en mængde røde og hvide blodceller samt blodplader, der alle har en bestemt levetid. Når de er opbrugt, skal de erstattes af nye. Blod-stamcellerne, som findes i knoglemarven, vil gennem mange celledelinger og modningstrin blive til nye blodlegemer.
Ved en knoglemarvsprøve udtager man en lille mængde af knoglemarven og undersøger, om produktionen af de forskellige blodlegemer er påvirket.
Hvad kan undersøgelsen vise?
Cellerne i den udtagne knoglemarv farves og markeres ved forskellige procedurer i laboratoriet. Lægen kan bl.a. gennem et mikroskop se om
Knoglemarvens celler er normalt sammensat
De enkelte celler ser normale ud
De indeholder normale, raske kromosomer (gener).
En knoglemarvsundersøgelse tages ved hjælp af en kanyle, som føres ind i den bageste hoftekam. Du skal ligge på den ene side, hvor der bliver lagt en lokal bedøvelse ved hoftekammen. Først suges lidt knoglemarv ud og dernæst et lille stykke knogle.
Hvor lang tid tager undersøgelsen?
Hele undersøgelsen tager ca. ½ time, og der kan komme lidt ømhed i knoglen bagefter.
Selvom der er lagt en god lokalbedøvelse, kan du opleve en kortvarig smerte, evt. som et jag ned i benet, når knoglemarven suges ud.
Er der noget, jeg skal passe på med bagefter?
Du bør hvile ½ time efter undersøgelsen. Derefter vil kunne tage hjem, også i bil.
Hvordan forbereder jeg mig?
Det kræver ingen specielle forberedelser. Hvis du skal i fuld narkose, skal du møde fastende.
Blødning skal forebygges. Har du fx et lavt antal blodplader, skal du evt. have transfusion med blodplader før undersøgelsen. Er du i behandling med blodfortyndende medicin, skal du muligvis holde pause i dagene forinden. Spørg lægen.
Er det et barn, der skal have foretaget en knoglemarvsprøve, vil man ofte vælge at lægge barnet i fuld narkose.
Undersøgelsen kan foretages i visse situationer.
Hvordan får jeg svar på undersøgelsen?
Dette skal du aftale med den læge, der har henvist dig til undersøgelsen.
I de fleste tilfælde vil du kunne se svaret på sundhed.dk, hvor du logger på med NemID.
Det kan nogle gange være svært at forstå svaret, så det er vigtigt, at en læge forklarer dig undersøgelsens resultat.
Forbered dig på, hvad du vil spørge lægen om.
Skriv evt. en huskeseddel.
Hvornår får jeg svar på undersøgelsen?
Hvordan får jeg svar? (samtale, SMS, mail eller brev)
Hvem giver mig svar?
Overvej, om du skal have en pårørende med, når du får svar på undersøgelsen.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø